C 484/34
HU
Az Európai Unió Hivatalos Lapja
2022.12.20.
A pénzforgalomba szánt euróérmék új nemzeti előlapja (2022/C 484/16)
A Vatikánvárosi Állam által kibocsátott új kéteurós, pénzforgalomba szánt emlékérme nemzeti előlapja A pénzforgalomba szánt euróérmék törvényes fizetőeszköznek minősülnek az euróövezet egészében.
A nyilvánosság és a pénzérméket kezelő felek tájékoztatása céljából a Bizottság közzéteszi az új érmék rajzolatának leírását (1).
A 2009. február 10-i tanácsi következtetéseknek (2) megfelelően az euróövezeti tagállamok és azok az országok, amelyek az Európai Unióval létrejött monetáris megállapodás alapján euróérmét bocsátanak ki, bizonyos feltételek – többek között a kéteurós címletre való korlátozás – betartása mellett pénzforgalomba szánt euró-emlékérmét bocsáthatnak ki.
Technikai jellemzőit tekintve e pénzérme megegyezik a többi kéteurós érmével, de nemzeti előlapján a megemlékezéshez kapcsolódó, nemzeti vagy európai szinten kiemelkedő szimbolikus jelentéssel bíró rajzolat szerepel.
Kibocsátó ország: Vatikánvárosi Állam A megemlékezés tárgya: VI.
Pál pápa születésének 125. évfordulója A rajzolat leírása: A rajzolaton a pápa képmása szerepel.
A bal felső részén félkörben a „CITTÀ DEL VATICANO” felirat, a jobb felső részén pedig a „PAPA PAOLO VI” felirat szerepel.
Az arcképtől balra az 1897-es és 2022-es évszám, alatta pedig az „R” verdejel látható.
Alul bal oldalon a művész neve, „D.
LONGO” olvasható.
Az érme külső gyűrűjén az európai zászló 12 csillaga látható.
Becsült kibocsátandó mennyiség: 84 000 A kibocsátás időpontja: 2022.
március
(1) A 2002-ben kibocsátott pénzérmék nemzeti előlapjait lásd: HL C 373., 2001.12.28., 1. o. (2) Lásd a Gazdasági és Pénzügyi Tanács 2009. február 10-i következtetéseit, valamint a pénzforgalomba szánt euróérmék nemzeti előlapjára és kibocsátására vonatkozó közös iránymutatásokról szóló, 2008. december 19-i bizottsági ajánlást (HL L 9., 2009.1.14., 52. o.).